《叙事寄荐福栖白（一作听白公话旧）》
唐代·李洞

险倚石屏风，秋涛梦越中。前朝吟会散，故国讲流终。

北地闻巴吟，南山见碛鸿。楼高惊雨阔，木落觉城空。

兔满期姚监，蝉稀别楚公。净瓶光照客，拄杖朽生虫。

平地塔千尺，半空灯一笼。祝尧谈几句，旋泻海涛东。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。